Brasilfiskand er hullrugere som legger redene til hulrom i trær, steiner eller i elvebakken, typisk 2–25 m over elva. Bare hunnen ruger eggene, som regel inntil åtte i tallet. Inkubasjonstiden er cirka 34 dager. Ungene forlater redet etter klekking, innen det har gått 24 timer, og familien holder sammen til ungene er omkring seks måneder gamle, noen faktisk til de blir 8–10 måneder gamle. Ungene blir imidlertid flygedyktige etter cirka to måneder.